রিচার্ড জেনকিন্স

রিচার্ড ডেল জেনকিন্স (ইংরেজি: Richard Dale Jenkins; জন্ম: ৪ঠা মে ১৯৪৭) হলেন একজন মার্কিন অভিনেতা। অভিনয়ের স্বীকৃতি হিসেবে তিনি একটি এমি পুরস্কার অর্জন করেছেন এবং দুটি একাডেমি পুরস্কারের জন্য মনোনীত হয়েছেন। জেনকিন্সের কর্মজীবন শুরু হয় ট্রিনিটি রিপার্টরি কোম্পানিতে মঞ্চে কাজ দিয়ে এবং তার চলচ্চিত্রে অভিষেক হয় ১৯৭৪ সালে। তিনি ১৯৮০-এর দশক থেকে চলচ্চিত্র ও টেলিভিশনে কাজ করতে থাকেন, বেশিরভাগই পার্শ্ব চরিত্রে। তার প্রথম প্রধান চরিত্রে কাজ ছিল ২০০০-এর দশকে এইচবিওর নাট্যধর্মী ধারাবাহিক সিক্স ফিট আন্ডার (২০০১-২০০৫)। এছাড়া তিনি এই দশকে দ্য ভিজিটর (২০০৭), বার্ন আফটার রিডিং (২০০৮), স্টেপ ব্রাদার্স (২০০৮), লেট মি ইন (২০১০) এবং জ্যাক রিচার (২০১২)। দ্য ভিজিটর চলচ্চিত্রে তার ভূমিকার জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। ২০১৪ সালে অলিভ কিটারিজ ধারাবাহিকে অভিনয়ের জন্য তিনি সীমিত বা সংকলিত ধারাবাহিক বা চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার লাভ করেন। ২০১৭ সালে কাল্পনিক নাট্যধর্মী দ্য শেপ অব ওয়াটার চলচ্চিত্রে তার কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। জেনকিন্স ১৯৪৭ সালের ৪ঠা মে ইলিনয়ের ডিকাবে জন্মগ্রহণ করেন। তার পিতা ডেল স্টিভেন্স জেনকিন্স (১৯১৬-১৯৯৭) ছিলেন একজন দন্তচিকিৎসক এবং মাতা ম্যারি এলিজাবেথ (প্রদত্ত নাম: হুইলার, ১৯১৪-২০০৩) ছিলেন একজন গৃহিণী। জেনকিন্স ডিকাব হাইস্কুলে পড়াশুনা করেন। অভিনয় শুরুর পূর্বে তিনি একটি লিনেন ট্রাক চালাতেন। তার বস ছিলেন অভিনেতা জন সি. রেইলির পিতা। রোড আইল্যান্ডে চলে আসার পূর্বে তিনি ইলিনয় ওয়েজলিয়ান বিশ্ববিদ্যালয় থেকে নাট্যকলায় ডিগ্রি অর্জন করেন। জেনকিন্স রোড আইল্যান্ডের প্রভিডেন্সে ট্রিনিটি রিপার্টরি কোম্পানিতে কাজের মধ্য দিয়ে তার মঞ্চ অভিনয় জীবন শুরু করেন। তার চলচ্চিত্রে অভিষেক হয় ১৯৭৪ সালে প্যান্থারস টেলিভিশন চলচ্চিত্রে ছোট চরিত্রে অভিনয় দিয়ে। ইতোমধ্যে তিনি স্ক্রিন অ্যাক্টরস গিল্ডে যোগদানের সুযোগ পান এবং অচিরেই সেখানে যোগ দেন। পাশাপাশি তিনি ট্রিনিটির আবাসিক অভিনয় কোম্পানির সদস্য হিসেবে রয়ে যান এবং ১৯৯০ থেকে ১৯৯৪ সাল পর্যন্ত এর সৃজনশীল পরিচালক হিসেবে দায়িত্ব পালন করেন। জেনকিন্স ২০০০-এর দশকে এইচবিওর নাট্যধর্মী ধারাবাহিক সিক্স ফিট আন্ডার (২০০১-২০০৫)-এ নাথানিয়েল ফিশার চরিত্রে অভিনয়ের জন্য সর্বাধিক পরিচিতি অর্জন করেন। এই কাজের জন্য তিনি ও তার এই ধারাবাহিকের অভিনয়শিল্পীদল ২০০২ সালে নাট্যধর্মী ধারাবাহিকে অভিনয়শিল্পীদলের সেরা অভিনয় বিভাগে স্ক্রিন অ্যাক্টরস গিল্ড পুরস্কারের মনোনয়ন লাভ করেন। তিনি ফারেলি ভাতৃদ্বয়ের দেয়ার্স সামথিং অ্যাবাউট ম্যারি (১৯৯৮), আউটসাইড প্রভিডেন্স (১৯৯৯), মি, মাইসেলফ অ্যান্ড আইরিন (২০০০), সে ইট ইজন্ট সো (২০০১) এবং হল পাস (২০১১) চলচ্চিত্রে অভিনয় করেছেন। এছাড়া তিনি কোয়েন ভ্রাতৃদ্বয়]]ের দ্য ম্যান হু ওয়াজন্ট দেয়ার (২০০১) ও ইনটলারেবল ক্রুয়েলটি (২০০৩) চলচ্চিত্রে অভিনয় করেন। ২০০৫ সালে তিনি নর্থ কান্ট্রি চলচ্চিত্রে অভিনয় করেন। এছাড়া তাকে দ্য কিংডম (২০০৭) চলচ্চিত্রে এফবিআইয়ের পরিচালক জেমস রবার্ট গ্রেস চরিত্রে দেখা যায়। জেনকিন্স পার্শ্ব চরিত্রে অভিনয়ের জন্য পরিচিত হলেও তিনি দ্য ভিজিটর (২০০৭) চলচ্চিত্রে প্রধান চরিত্রে অভিনয় করেন। এই কাজের জন্য তিনি শ্রেষ্ঠ অভিনেতা বিভাগে একাডেমি পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। এরপর তিনি কোয়েন ভ্রাতৃদ্বয়ের বার্ন আফটার রিডিং (২০০৮) এবং অ্যাডাম ম্যাকির স্টেপ ব্রাদার্স (২০০৮) চলচ্চিত্রে অভিনয় করেন। ২০১০ সালে তিনি প্রণয়ধর্মী ডিয়ার জন চলচ্চিত্রে চ্যানিং ট্যাটামের বাবার চরিত্রে, ইট প্রে লাভ চলচ্চিত্রে জুলিয়া রবার্টস ও হাভিয়ের বারদেমের সাথে এবং সুয়েডীয় চলচ্চিত্র লাট ডেন রাটে কোমা ইন-এর ইংরেজি পুনর্নির্মাণ লেট মি ইন-এ অভিনয় করেন। ২০১২ সালে তিনি জস হেডন ও ড্রিউ গডার্ডের ভীতিপ্রদ চলচ্চিত্র দ্য কেবিন ইন দ্য উডস এবং মারপিটধর্মী চলচ্চিত্র জ্যাক রিচার (২০১২)-এ অভিনয় করেন। ২০১৫ সালে এইচবিওর অলিভ কিটারিজ মিনি ধারাবাহিকে হেনরি কিটারিজ চরিত্রে অভিনয়ের জন্য তিনি সীমিত বা সংকলিত ধারাবাহিক বা চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার লাভ করেন। ২০১৭ সালে তিনি গিয়ের্মো দেল তোরোর কাল্পনিক প্রণয়মূলক নাট্যধর্মী দ্য শেপ অব ওয়াটার চলচ্চিত্রে তার কাজের জন্য প্রশংসিত হন। এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। জেনকিন্স ১৯৬৯ সালে ২৩শে আগস্ট শ্যারন আর. ফ্রিডরিককে বিয়ে করেন। তাদের দুই সন্তান, পুত্র অ্যান্ড্রু ডেল এবং কন্যা সারাহ পামেলা। তারা রোড আইল্যান্ডের কাম্বারল্যান্ডে বসবাস করেন। "Just Visiting"। ফিউচার মুভিজ (ইংরেজি ভাষায়)। সংগ্রহের তারিখ ৪ মে ২০১৮।  সেচার, বেঞ্জামিন (২৮ জুন ২০০৮)। "Richard Jenkins: bald, 61 years old - and a star at last"। দ্য টেলিগ্রাফ (ইংরেজি ভাষায়)। ২৬ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ৪ মে ২০১৮।  "Richard Jenkins profile"। ফিল্ম রেফারেন্স (ইংরেজি ভাষায়)। সংগ্রহের তারিখ ৪ মে ২০১৮।  "Reilly + Movie Dad Met When He Was Four"। শোবিজ স্পাই (ইংরেজি ভাষায়)। ২৯ জুন ২০০৮। ২০০৯-০২-২৬ তারিখে মূল থেকে আর্কাইভ করা। সংগ্রহের তারিখ ৪ মে ২০১৮।  Stated on the Late Show with David Letterman, February 3, 2009. ময়নিহান, রব (১৯ জানুয়ারি ২০১৫)। "How I Got My SAG-AFTRA Card"। টিভি গাইড। পৃষ্ঠা ৮। "History"। ট্রিনিটি রিপার্টরি। অক্টোবর ৯, ২০১৭ তারিখে মূল থেকে আর্কাইভ করা। সংগ্রহের তারিখ ৪ মে ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ম্যাক্সওয়েল, এরিন; জোন্স, মাইকেল (২ ডিসেম্বর ২০০৮)। "Film trio feel the Spirit"। ভ্যারাইটি। ডিসেম্বর ৫, ২০০৮ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) বোডেকার, হ্যাল (সেপ্টেম্বর ২০, ২০১৫)। "Emmys: Viola Davis makes history; HBO scores"। অরল্যান্ডো সেন্টিনেল। অক্টোবর ২, ২০১৫ তারিখে মূল থেকে আর্কাইভ করা। সংগ্রহের তারিখ ৪ মে ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Oscars: 'Shape of Water' Leads With 13 Noms"। দ্য হলিউড রিপোর্টার (ইংরেজি ভাষায়)। ২৩ জানুয়ারি ২০১৮। সংগ্রহের তারিখ ৪ মে ২০২২।  "The full list of nominations for the Golden Globes 2018"। দ্য গার্ডিয়ান (ইংরেজি ভাষায়)। ১১ ডিসেম্বর ২০১৭। সংগ্রহের তারিখ ৪ মে ২০২২।  রুবিন, রেবেকা (১৩ ডিসেম্বর ২০১৭)। "SAG Award Nominations: Complete List"। ভ্যারাইটি (ইংরেজি ভাষায়)। সংগ্রহের তারিখ ৪ মে ২০২২।  গর্ডন, ডেভিড (মে ৮, ২০১৬)। "Richard and Sharon Jenkins Bring Oklahoma! to Life at Trinity Rep"। থিয়েটার ম্যানিয়া। নভেম্বর ১৪, ২০২০ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ব্র্যাডি, ট্যারা (ফেব্রুয়ারি ৯, ২০১৮)। ""I said 'I'm in the movie,' and the guy on the gate said 'Yeah sure, me too' ""। দি আইরিশ টাইমস। নভেম্বর ১৪, ২০২০ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইন্টারনেট মুভি ডেটাবেজে রিচার্ড জেনকিন্স  (ইংরেজি)